K O R R A L D U S 

Haapsalu, 	10. veebruar 2005 nr 99

Ettepanek Haapsalu Linnavolikogule
sõpruslepingu sõlmimiseks
Eskilstuna linnaga Rootsis

Juhindudes Haapsalu põhimääruse § 12 lg 1 p 43, § 35 lg 1 p 1, § 60, § 63,  kohaliku omavalitsuse korralduse seaduse § 13, § 22 lg 1 p 37, § 30 lg 1 p 1, § 31 ja haldusmenetluse seadusest Haapsalu Linnavalitsus

k o r r a l d a b:

1.	Teha Haapsalu Linnavolikogule ettepanek sõlmida ametlik sõprusleping Eskilstuna linnaga Rootsis (lisa 1).

2.	Korraldus avalikustada linnavalitsuse fuajees.

3.	Korraldus jõustub avalikustamisega.

4.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär

Lisa 1
Haapsalu Linnavalitsuse
10.02.2005 korraldusele nr 99

SÕPRUSLEPING

HAAPSALU (EESTI) JA ESKILSTUNA (ROOTSI) LINNADE VAHEL

Alljärgnev sõprusleping on sõlmitud Haapsalu linna (Eesti Vabariik) ja Eskilstuna linna (Rootsi Kuningriik) vahel.

Haapsalu ja Eskilstuna soovivad arendada koostööd, selleks et:
1.	suurendada sõprust ja üksteisemõistmist kahe linna vahel;
2.	vahetada teadmisi ja kogemusi avaliku kohaliku omavalitsuse valdkonnas;
3.	luua kontakte Haapsalu ja Eskilstuna linna elanike vahel;
4.	anda võimalus kahe linna elanikele vahetada kogemusi ja teadmisi erinevates eluvaldkondades.

Koostöö võib hõlmata mistahes valdkonda, millega omavalitsus tegeleb:
1. Kultuur ja sport
2. Haridus ja teadus
3. Turism
4. Keskkonnakaitse
5. Sotsiaalteenused ja tervishoid 
6. Ettevõtluse arendamine

Eriti oluline on, et nii Haapsalu kui Eskilstuna sõpruslinnade ühingud teevad koostööd kontaktide arendamiseks kahe linna kodanike vahel ning korraldavad ühistegevust.

Käesolev leping on sõlmitud kahes eksemplaris ning allkirjastatud kolmes keeles, eesti, rootsi ja inglise keeles, kusjuures kõik keeled omavad võrdset juriidilist jõudu. Keeleliste erisuste puhul on määravaks keeleks inglise keel.

Leping kehtib üks aasta alates 2005. aastast ja pikeneb automaatselt iga aasta 1. jaanuaril kui kumbki poole ei ole avaldanud soovi lepingu lõpetamiseks. Lepingu lõpetamisest teavitatakse teist osapoolt sellest kirjalikult hiljemalt 1. oktoobriks.